stanford-oval/wikipedia huggingface dataset:
Synkkä metsä
Juonikuvaus

Ihmiskunta valmistautuu 400 vuoden päästä saapuvaa Trisolariksen laivastoa varten. Sofonit, Trisolarilaisten lähettämät subatomiset tietokoneet, ovat jo ihmiskunnan keskuudessa pilaamassa ihmisten yrityksiä edistää fysiikan perustutkimusta ja paljastamassa kaikki ihmisten suunnitelmat. Mikään ei jää Sofoneilta piiloon ja ainoastaan ihmisten ajatukset tuntuvat olevan Sofoneiden vaikutuspiirin ulottumattomissa.
Ihmiset eivät kuitenkaan lannistu ilman taistelua. Yhdistyneet Kansakunnat päättää perustaa Planetaarisen puolustusneuvoston valmistelemaan puolustussuunnitelmia Trisolariksen lähettämää laivuetta varten. Planetaarinen puolustusneuvosto ryhtyy laajentamaan ihmiskunnan puolustuksia ja käynnistää normaalilla tavalla etenevän sotavarustelun rinnalle Seinänkohtaaja-hankkeen Sofoneita vastaan. Seinänkohtaajien on tarkoitus laatia suunnitelma Trisolariksen laivastoa varten ja olla kertomatta sitä kenellekään, jotta suunnitelmat pysyisivät salassa Sofoneilta. Seinänkohtaajiksi valitaan 4 poikkeuksellista ihmistä, jotka saavat lähes rajoittamattoman vallan käyttää ihmiskunnan resursseja toteuttaakseen omat salaiset suunnitelmansa Trilosariksen laivaston pysäyttämiseksi.
Seinänkohtaajat ovat ansioituneita yksilöitä tieteen ja politiikan piireistä, mutta yksi heistä vaikuttaa muihin verrattuna varsin mitättömältä. Luo Ji on kiinalainen tähtitieteilijä ja sosiologian professori. Hän on ainoa ihminen, jota Trisolaris pelkää.
Henkilöt

Luo Ji - Neljäs seinänkohtaaja ja kirjan päähenkilö. Luo Ji on kiinalainen tähtitieteilijä ja sosiologian professori. Hän ei ole yhtä kuuluisa tai menestynyt kuin muut seinänkohtaajat, mutta Trisolarilaiset pitävät häntä kaikista seinänkohtaajista vaarallisimpana.
Ye Wenjie – Kiinalainen fyysikko ja tähtitieteilijä. Edellisen kirjan päähenkilö.
Zhang Beihai – Kiinalainen upseeri.
Shi Qiang – Kiinalainen poliisi. Tunnetaan nimellä Iso Shi. Edellisen kirjan sivuhenkilö.
Bill Hines – Seinänkohtaaja. Englantilainen neurotieteilijä ja Euroopan unionin entinen presidentti (kirjassa mainittu virka).
Frederick Tyler – Seinänkohtaaja. Entinen Yhdysvaltojen puolustusministeri.
Manuel Rey Diaz – Seinänkohtaaja. Entinen Venezuelan presidentti.
Say - Yhdistyneiden kansakuntien pääsihteeri ja Seinänkohtaaja-hankkeen käynnistäjä.
Teemat

Synkkä metsä on kovaa tieteiskirjallisuutta. Kirjassa käsitellään kirjasarjan ensimmäisen osan tavoin esimerkiksi fysiikkaa, vielä toteuttamattomia tieteellisiä konsepteja ja teorioita, kuten esimerkiksi avaruushissiä. Kirjan vallitseva teema on yksi mahdollisista vastauksista Fermin paradoksiin. Kirja pohtii myös ihmiskunnan paikkaa universumissa ja oikeutta saada olla olemassa.
Taidealan yliopistotutkinnot

Taidealan yliopistotutkintoja voi Suomessa suorittaa Aalto-yliopiston taiteiden ja suunnittelun korkeakoulussa, Taideyliopistossa sekä Lapin yliopistossa.
Taidealan yliopistotutkinnon suorittaneet voivat toimia mm. kuvataiteilijoina, muusikkoina, näyttelijöinä, ohjaajina, tanssijoina, koreografeina, taideteollisuuden suunnittelijoina kuten graafisina suunnittelijoina, teollisina muotoilijoina tai taideaineiden opettajina. Osa toimii myös tutkijoina tai erilaisissa kulttuurialan virkamies- ja asiantuntijatehtävissä.
Taideyliopisto

Kolmesta aiemmin itsenäisestä akatemiasta muodostettu Taideyliopisto aloitti toimintansa vuoden 2013 alussa. Taideyliopiston Sibelius-Akatemiassa annetaan musiikin, Taideyliopiston Teatterikorkeakoulussa näyttämö- ja tanssitaiteen ja Taideyliopiston Kuvataideakatemiassa kuvataiteen korkeinta opetusta. Taideyliopistosta voi valmistua musiikin, teatteritaiteen, tanssitaiteen sekä kuvataiteen kandidaatiksi, maisteriksi, lisensiaatiksi ja tohtoriksi.
Aiheesta muualla

Taideyliopisto (Arkistoitu – Internet Archive)
Taideyliopiston Sibelius-Akatemia
Taideyliopiston Teatterikorkeakoulu
Taideyliopiston Kuvataideakatemia
Edvin Rautell

Otto Edvin Rautell (4. tammikuuta 1862 Helsinki  – 1. tammikuuta 1935 Helsinki) oli suomalainen toimittaja, joka teki pitkän uran lehdistön palveluksessa.
Edvin Rautellin vanhemmat olivat kelloseppä Otto Rautell ja Angelique Winqvist. Hän tuli ylioppilaaksi 1887 ja valmistui filosofian kandidaatiksi 1887. Rautell toimi Nya Pressen -lehden vakinaisena avustajana 1887–1896 ja sitä seuranneen samannimisen lehden toimitussihteerinä 1906–1914. Suomen lennätintoimiston ja sitä seuranneen Suomalaisen uutistoimiston johtaja hän oli 1896–1906, Helsingfors-Posten -lehden toimitussihteeri 1904–1905 sekä Dagens Press -lehden ja myöhemmän Svenska Pressen -lehden vastaava toimittaja ja toimitussihteeri 1914–1928.
EVVK

Wikisanakirjassa on tähän liittyvä sananselitys: .
EVVK on lyhenne sanoista ei vois(i) vähempää kiinnostaa. Lyhenteeseen voi törmätä esimerkiksi arkielämän puhekielessä tai internetin keskustelupalveluissa. Lyhenne lyhennetään myös EWK.
Ilmauksen teki tunnetuksi Lapinlahden Lintujen sketsisarja Kuudesti laukeava (1992). Tieteissarja Star Trekiä parodioineissa Tähtireki-sketseissä esiintyy avaruusaluksen miehistö, joka on kehittänyt uuden, ”tehokkaamman” tavan kommunikoida. Kokonaisten sanojen sijaan miehistö lausuu vain sanojen alkukirjaimet (sketsit on tekstitetty suomeksi). Tyypillisessä sketsissä kielelliset rajoitukset johtavat lähestyvään katastrofiin, johon aluksen masentunut kapteeni toteaa lakonisesti: ”E.V.V.K.” Sanonta oli peräisin Lähi-idässä palvelleilta suomalaisilta YK-joukoilta. Mikko Kivisen mukaan EVVK oli kuulunut rauhanturvaajien sanavarastoon jo pitkään. Joukkojen ammattislangi ”viehätti ja ihmetytti” Lapinlahden Lintuja suuresti, ja kunnianosoituksena rauhanturvaajia kohtaan yhtye päätti käyttää EVVK:ta seuraavassa TV-sarjassaan. Lapinlahden Lintujen laulaja Tapio Liinoja muistelee:
»Olimme kiertueella Libanonissa ja Golanilla alkuvuodesta 1991 ensimmäisen Irakin sodan tauottua juuri. EVVK tarttui matkaan YK-sotilailtamme. Yleisönä oli myös ghanalaisia, irlantilaisia ja kanadalaisia rauhanturvaajia. Siitä se taisi lähteä Tähtireen dialogi liikkeelle.» 
(Tapio Liinoja, 2007.)
On myös harvemmin käytetty lyhennettä EVVVK, jossa ylimääräinen V-kirjain tarkoittaa alatyylistä kirosanaa vittua: ei voisi vittu vähempää kiinnostaa.[lähde? ]
Sanonnan mukaan nimettyjä teoksia

”E.V.V.K.”, Klamydian Siittiöt sotapolulla -albumin kappale (1995).
EVVK, MTV3-kanavalla vuosina 2004–2005 esitetty viihdeohjelma.
EVVK: Erkki Vuokilan vuosikirja 2020 ja 2021, Teoksen kustantamia kalenteripuuhakirjoja.
Tauno Karvonen

Tauno Ilmari Karvonen (8. heinäkuuta 1939 Varkaus – 27. huhtikuuta 1998 Tampere) oli suomalainen näyttelijä. Hänet tunnetaan parhaiten roolistaan Sulo Viléninä televisiosarjassa Tankki täyteen. Karvonen kuului Tampereen työväen teatterin näyttelijäkuntaan, josta hän siirtyi eläkkeelle vuonna 1994. Hänen viimeiseksi työkseen jäi herra Aignerin rooli Felix Mittererin Siperia-näytelmässä.
Ennen TTT:iin tuloaan Karvonen työskenteli näyttelijänä Riihimäen teatterissa vuosina 1960–1963, ohjaajana ja lavastajana Imatran teatterissa vuosina 1963–1967 ja näyttelijänä Mikkelin teatterissa vuosina 1967–1969. Hän näytteli myös Pyynikin kesäteatterissa. Lisäksi hän esiintyi 1980-luvun alkupuolella Tenho Saurénin huumorikaseteilla.
Tauno Karvosen poika Marko työskentelee lavastajana.
Filmografia > Elokuvat

Ihmemies (1979) - Kuutamourakoitsija
Likainen puolitusina (1982) - Oskari Tertsunen
Akaton mies (1983) - Lihakunnan mies
Klaani – tarina Sammakoitten suvusta (1984) - Verstaan pomo
Kuutamosonaatti 2: Kadunlakaisijat (1991) - Smolnan vahtimestari
Where's the Bomb, Tom? (1996), (lyhytanimaatio)
Solar (1996) - Isoisä
Filmografia > TV-sarjat

Rikosetsivien vapaapäivä (1969) - Asianajaja (2 jaksoa)
Palveleva puhelin (1970)
Sodan ja rauhan miehet (1978) - Juho Pilppula
Rintamäkeläiset (1972) - Paavo Laine
Tankki täyteen (1978–1980) - Sulo Vilén
Kolarikorjaamossa kummittelee (1987) - Nimismies (1 jakso)
Annan ja Vasilin rakkaus (1988) - Lipunmyyjä (1 jakso)
Pentti Haanpää (1989) - Pulamies (1 jakso)
Patterijätkä (1990)
Tuuli leppeä lounaasta (1991)
Pappa rakas (1993) - Väinö Salminen
Kohtaamiset ja erot (1994) - Otto Pukkila
Maigret (1994) - Majatalon isäntä (jakso 12: Maigret ja aave)
Potti (1995) - Kön
Pimeän hehku (1996) - Kyösti Tahvanainen
Ota ja omista (1997) - Väinö Ranta (1 jakso)
Aiheesta muualla

Tauno Karvonen Elonetissä.
Tauno Karvonen Internet Movie Databasessa. (englanniksi)
EVGA

| EVGA |
| --- | --- |

Tunnuslause:  Intelligent Innovation
Yritysmuoto:  yksityinen yritys
Perustettu:  heinäkuu 1999
Perustaja:  Keith Rotchford Andrew Han
Kotipaikka:   Brea, Kalifornia
Toiminta-alue:  maailmanlaajuinen
Toimiala:  elektroniikkateollisuus
Henkilöstö:  250+
Kotisivu:  www.evga.com
Infobox OKVirheellinen NIMI-arvo: 
EVGA on yhdysvaltalainen elektroniikkavalmistaja, joka aloitti 1999 näytönohjaimien ja emolevyjen valmistajana. Vuonna 2010 se laajensi pelihiiriin, pelikannettaviin, tietokoneiden koteloihin ja virtalähteisiin. Yhtiö ilmoitti syyskuussa 2022 luopuvansa NVIDIA-kumppanuudesta ja lopettavansa kokonaan näytönohjainten valmistamisen.
Aiheesta muualla

Kuvia tai muita tiedostoja aiheesta EVGA Wikimedia Commonsissa
Verkkosivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:EVGA Corporation
Käännös suomeksi
Taidegalleria

Tate Liverpool on yksi neljästä englantilaisesta Tate gallerian toimipaikasta.
Joensuun taidemuseon ensimmäisen kerroksen näyttelytiloja.
Taidegalleria on paikka, jossa esitellään kuvataidetta, kuten maalauksia, taidegrafiikkaa, veistoksia, valokuvia tai taideteollisuutta. Galleriassa voi olla myös performansseja tai muita esityksiä.
Sanaa taidegalleria on käytetty myös synonyyminä taidemuseolle, esimerkiksi vuonna 1882 avattu Cygnaeuksen galleria on Suomen vanhin taidemuseo. Kansallisgalleria on Valtion taidemuseon tilalle vuonna 2014 tullut kolmen museon kokonaisuus. Taidemuseoita ovat myös Tate Gallery Englannissa ja Tretjakovin galleria Moskovassa. Lähellä taidegalleriaa on myös taidehalli.
Aikaisemmin taidegalleriaa kutsuttiin myös nimellä taidesalonki. Niistä pitkäaikaisin Suomessa on Strindbergin taidesalonki, joka toimi Helsingissä 1898–1991.
Taidegallerian toiminta

Taidegalleriat ovat yleisölle yleensä ilmaisia. Ne sijaitsevat yleensä liike- tai toimistohuoneiksi suunniteluissa tiloissa, jotka on saneerattu näyttelytiloiksi. Suurissa kaupungeissa saattaa olla useita galleria-alueita. Gallerian näyttelyt ovat yleensä joko yksityis- tai yhteisnäyttelyitä, joissa on esillä uutta taidetta. Näyttelyt ovat yleensä auki 3–4 viikkoa. Näyttelyohjelma laaditaan usein vuosittain tai puolivuosittain etukäteen ja näyttelyaikaa haetaan hyvissä ajoin. Näyttelyyn ja taiteilijaan liittyvän tiedon ohella näyttelyssä tapaa olla teosluettelo. Myydyt teokset merkitään punaisella ja varatut teokset vihreällä merkillä.
Galleriat saattavat erikoistua esimerkiksi kuvanveiston tai valokuvauksen esittelyyn. Lisäksi galleria voi olla yksityinen tai yhdistyksen, taiteilijaseuran tai julkisen yhteisön, kuten kunnan tai kaupungin ylläpitämä. Suomessa näyttelynpitäjä maksaa usein galleriavuokran, johon saattaa kuulua valvonta ja muita kustannuksia. Usein galleria perii myös myyntiprovision myydyistä teoksista.
Aiheesta muualla

Wikimedia Commonsissa on kuvia tai muita tiedostoja aiheesta .
Maritta Mellais, Sata vuotta taidekaupan historiaa (Arkistoitu – Internet Archive), Strindbergin taidesalongin arkiston tallennustyö Kuvataiteen keskusarkistossa, Dokumentti 2/2001, Kuvataiteen keskusarkisto, Valtion taidemuseo.
Taidegalleriatilasto 2016 Frame. Arkistoitu 31.8.2018. Viitattu 30.8.2018.
Taidegalleriatilasto 2017 Frame. Viitattu 30.8.2018.[vanhentunut linkki]
La Familia galleriassa Seattlessa.
Edvin Renlund

Edvin Alexander (Eddi) Renlund (6. heinäkuuta 1904 Kokkola – 31. tammikuuta 1990 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Renlundin vanhemmat olivat rautatievirkamies Lennart Sundbäck ja Anna Mathilda Renlund ja puoliso vuodesta 1931 Elvi Linnéa Bredskär. Renlund kävi kansakoulun ja kielikursseja ja teki opintomatkoja Ruotsiin, Saksaan ja Englantiin 1934–1939. Hän oli Jakob Finnilän tukkuliikkeen palveluksessa Kokkolassa 1920–1924, Oy J. Rudbäck Ab:n urheiluliikkeen palveluksessa 1924–1936, Gamlakarleby Sko Ab:n omistaja, E. A. Renlundin Pyöräkeskus Oy:n perustaja ja toimitusjohtaja 1937–1959 ja hallituksen puheenjohtaja vuodesta 1937, Oy Ermo Ab:n perustaja, toimitusjohtaja ja hallituksen puheenjohtaja vuodesta 1952 ja Oy Suomen Monarkin toimitusjohtaja 1957–1970. Renlund oli myös Oy Alfr. Björklundin omistaja ja toimitusjohtaja vuodesta 1948 ja hallituksen puheenjohtaja 1949–1960, Oy Laatupuseron pääosakas ja johtokunnan puheenjohtaja 1948–1952, Oy Suomen Villatuotteen pääosakas ja johtokunnan puheenjohtaja 1948–1952 sekä Oy Crescent Ab:n omistaja ja hallituksen puheenjohtaja vuodesta 1963. Renlundilla oli myös useita luottamustehtäviä, Ruotsin varakonsuli Kokkolassa hän oli 1959–1971. Renlund sai kauppaneuvoksen arvonimen 1964.
Edvin Paulsen

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Pronssia | Tukholma 1912 | ruotsalainen järjestelmä, joukkuekilpailu |  |
Edvin Paulsen (3. joulukuuta 1889 Oslo – 13. maaliskuuta 1963 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaisen järjestelmän joukkuevoimistelussa.
Terveiset sinne taivaaseen

| ”Terveiset sinne taivaaseen” Ilpo Kaikkonen |
| --- | --- | --- |

Singlen tiedot
 Albumilta: Vol. 1
 Julkaistu: 13. syyskuuta 2012
 Formaatti: CD
 Tyylilaji: rock
 Kesto: 04.04
 Levy-yhtiö: AXR Music
Ilpo Kaikkosen muut singlet
| ”Kleinbus” 2012 | ”Terveiset sinne taivaaseen” 2012 | ”Mannerheimintiellä” 2013 |
Terveiset sinne taivaaseen on Ilpo Kaikkosen single, joka julkaistiin 13. syyskuuta 2012. Kappale on mukana myös vuoden 2012 albumilla Vol. 1.
Kappaleet

Terveiset sinne taivaaseen – 4.04
Aiheesta muualla

Terveiset sinne taivaaseen last.fm -sivustolla
Elena Kondulainen

Elena Kondulainen
Elena Ivanovna Kondulainen (Елена Ивановна Кондулайнен, syntyisin Lembi Kontulainen; s. 9. huhtikuuta 1958 Toksova) on venäläinen näyttelijä ja laulaja.
Kondulainen on sukujuuriltaan inkerinsuomalainen. Vuonna 1983 hän valmistui Pietarin valtiollisen teatteritaiteen akatemiasta. Kondulainen tuli näyttelijänä tunnetuksi ”Neuvostoliiton ensimmäisenä seksisymbolina”. Vuonna 2002 hänelle myönnettiin Venäjän ansioituneen taiteilijan arvonimi.
Elena Kondulainen on ollut naimisissa kahdesti ja hänellä on kaksi aikuista poikaa.
Aiheesta muualla

Suomalaissukuinen Elena oli seksisymboli Neuvostoliitossa Ilta-Sanomat 6.10.2018
Taideahtaajat

| Taideahtaajat> Henkilötiedot |
| --- | --- |
Syntynyt: Kotka
Kansalaisuus:  Suomalainen
Taiteilija
Ala:  Kuvataide
Taidesuuntaus:  Arkirealismi, Fauvismi, Fotorealismi, Käsitetaide,  Tilataide, Videotaide, Performanssi
Palkinnot
 Kymenläänin kulttuuripersoonana (1992), Kymenläänin taidetoimikunnan palkinnolla (1992), Fotofinlandia finalistit (1996) 
Taideahtaajat1993©
Timo Mähönen, Juha Metso, Heimo Suntio
Taideahtaajat on vuosina 1992-1996 toiminut kotkalainen taiteilijaryhmä. Sen muodostivat valokuvataiteilija Juha Metso, taidemaalari Timo Mähönen ja kuvanveistäjä Heimo Suntio. Taideahtaajien teoksia on useiden taidemuseoiden kokoelmissa. Ryhmä oli Fotofinlandian finalisti 1996 ja se teki myös videotaidetta ja performansseja.
Erkki Pirtola totesi 1990-luvun puolivälissä, että Taideahtaajat-ryhmän vetovoima piili sen humoristisessa kuvastossa, tavassa tehdä paikallisuudesta kumpuavaa nykytaidetta ja kyvyssä käsitellä yhteiskunnallisia epäkohtia.
Pirtola kirjoitti: ”He ovat tavallaan taiteemme Kummeli, junttinerokkaalla tavalla taide-elämämme käyttäytymiskaavoja ja arvoja parodioiva ryhmä”. 
Taideahtaajien  valokuvateos "Fucking poors" - Miehet palaneessa metsässä on ravintola Zetorin seinällä.
Palkintoja

Kymenläänin kulttuuripersoonat 1992
Kymenläänin taidetoimikunnan palkinto 1992
Fotofinlandia finalistit 1996
Teoksia kokoelmissa

Suomen valtio
Helsingin kaupungin taidemuseo
Lappeenrannan taidemuseo
Imatran taidemuseo
Kotkan kaupunki
Aiheesta muualla

Juha Metso kertoo Taideahtaajista (Arkistoitu – Internet Archive)
Salminen, Leena-Riitta: Kotkalainen sankaritarina (Arvostelu Taideahtaajien näyttelystä Kotkassa vuonna 2008) Kymensanomat.fi.  19.8.2008. Kaakon Viestintä Oy. Arkistoitu 8.8.2016. Viitattu 20.7.2013.
Anne Rouhiainen Helsingin sanomat.  20.7.1993.
Eric Lenneberg

Eric Heinz Lenneberg (19. syyskuuta 1921 Düsseldorf – 31. toukokuuta 1975 White Plains, New York) oli saksalaissyntyinen kielitieteilijä. Häntä pidetään vuonna 1967 ilmestyneen teoksensa Biological Foundations of Language ansiosta yhtenä biolingvistiikan perustajista.
Lenneberg syntyi vuonna 1921 Düsseldorfissa ja kävi siellä kielioppikoulua kunnes hänen juutalaisen perheensä piti paeta valtaan nousseita natseja Brasiliaan. Vuonna 1945 hän muutti Brasiliasta Yhdysvaltoihin opiskelemaan Chicagon yliopistoon. Hän valmistui filosofian tohtoriksi (Ph.D.) vuonna 1956 aineinaan kielitiede ja psykologia. Hän jatkoi opiskelemista siirtyen Harvardin yliopistoon aineenaan neurotiede.
Eteläamerikanketut

| Eteläamerikanketut |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  Koiraeläimet Canidae
Suku::  Eteläamerikanketut Lycalopex  Burmeister, 1854
Synonyymit
 Pseudalopex  
Katso myös
   Eteläamerikanketut Wikispeciesissä   Eteläamerikanketut Commonsissa 
Infobox OKNimi-testi OK: 
Eteläamerikanketut (Lycalopex) on petoeläinsuku. Suvun lajeja tavataan Etelä-Amerikassa.
Lajit

Sukuun kuuluvat seuraavat lajit:
Culpeo eli andienkettu (Lycalopex culpaeus)
Darwininkettu (Lycalopex fulvipes)
Lintukettu (Lycalopex griseus)
Pampakettu (Lycalopex gymnocercus)
Sechurankettu (Lycalopex sechurae)
Pienihammaskettu (Lycalopex vetulus)
Team Lazarus

Conor Daly Britannian GP:ssä 2014.
Team Lazarus on italialainen autourheilutalli, joka kilpailee nykyään Lamborghini Super Trofeo -sarjassa. Tallin kotipaikka sijaitsee Padovassa.
Tallin alkuvaiheet

Talli perustettiin vuonna 2009, jolloin se osallistui silloiseen Euroseries 3000-sarjaan. Talli oli ensimmäisellä kaudellaan sarjan seitsemäs ja talli jätti kolme kauden viimeistä kilpailua kokonaan väliin. Talli jatkoi sarjassa vuonna 2010, jolloin sarjan nimi muuttui "Auto GP":ksi. Talli ajatti ainoana kuljettajanaan Fabio Onidia ja sijoittui sarjan kuudenneksi loppupisteissä.  Onidi jatkoi myös vuonna 2011 ja talli valitsi toiseksi kuskiksi Fabrizio Crestanin. Talli saavutti yhden voiton ja sijoittui sarjassa jaetulle toiselle sijalle Campos Racingin kanssa.
GP2

Vuonna 2012 talli osallistui GP2-sarjaan nimellä "Venezuela GP Lazarus" korvaten Super Nova Racingin ja saavutti debyyttikaudellaan vain yhden pisteen. Seuraavana vuonna talli saavutti 12 pistettä. Vuonna 2014 talli keräsi 19 pistettä sijoittuen tallipisteissä jälleen viimeiselle sijalle. Vuonna 2015 talli vaihtoi nimekseen "Lazarus". Talli vetäytyi sarjasta kauden päätteeksi ja tallin  paikan otti Prema Powerteam.
Taistelutanner (elokuva)

| Taistelutanner> Battleground |
| --- | --- |

Ohjaaja:  William A. Wellman
Käsikirjoittaja:  Robert Pirosh
Tuottaja:  Dore Schary
Säveltäjä:  Lennie Hayton
Kuvaaja:  Paul C. Vogel
Leikkaaja:  John Dunning
Tuotantosuunnittelija:  Cedric Gibbons
Pääosat:  Van Johnson   John Hodiak   Ricardo Montalbán  George Murphy
Valmistustiedot
Valmistusmaa:  Yhdysvallat
Tuotantoyhtiö:  MGM
Levittäjä:  Metro-Goldwyn-Mayer Netflix
Ensi-ilta:  1949
Kesto:  118 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Taistelutanner (Battleground) on William A. Wellmanin ohjaama yhdysvaltalainen sotaelokuva vuodelta 1949. Se poikkeaa aikaisemmista sotaelokuvista siinä, että amerikkalaiset sotilaat esitetään inhimillisinä ja haavoittuvina.
Näyttelijät

| 0 | 1 | 2 |
| --- | --- | --- |
|  Van Johnson  | … |  Holley   |
|  John Hodiak  | … |  Jarvess   |
|  Ricardo Montalban  | … |  Johnny Roderigues   |
|  George Murphy  | … |  'Pop' Stazak   |
|  Marshall Thompson  | … |  Jim Layton   |
|  Jerome Courtland  | … |  Abner Spudler   |
|  Don Taylor  | … |  Standiferd   |
|  Bruce Cowling  | … |  Wolowicz   |
|  James Whitmore  | … |  Kinnie   |
|  Douglas Fowley  | … |  'Kipp' Kippton   |
|  Leon Ames  | … |  kappalainen   |
|  Guy Anderson  | … |  Hansan   |
|  Thomas E. Breen  | … |  Doc   |
|  Denise Darcel  | … |  Denise   |
|  Richard Jaeckel  | … |  Bettis   |
|  Jim Arness  | … |  Garby   |
|  Scotty Beckett  | … |  William J. Hooper   |
|  Brett King  | … |  Lieutenant Teiss   |
Lähde:
Elokuva sai parhaan alkuperäisen käsikirjoituksen ja parhaan kuvauksen Oscar-palkinnot. Lisäksi James Whitmore oli palkintoehdokkaana sivuosastaan ja John Dunning leikkauksesta.
Aiheesta muualla

Taistelutanner Internet Movie Databasessa (englanniksi)
Crowther, Bosley: The Screen in Review; 'Battleground,' Metro Film on Heroic American Soldiers at Bastogne, Opens at Astor The New York Times.  12.11.1949. Viitattu 26.4.2021. (englanniksi)
Review: Battleground (1949) Comet Over Hollywood.  14.11.2011. Viitattu 26.4.2021. (englanniksi)
Battleground 1949 Letterboxd. Viitattu 26.4.2021. (englanniksi)
Euroopan komission tietosuojavastaava

| Euroopan komission tietosuojavastaava > DPO |
| --- | --- |
Tyyppi:  Euroopan komission palveluyksikkö
Sijainti:  Bryssel, Belgia
Johtaja:  Michelle Sutton
Aiheesta muualla
Sivusto
Euroopan komission tietosuojavastaava (DPO) on Euroopan komission palveluyksikkö. Tietosuojavastaavan tehtävä on varmistaa, että komissio soveltaa asianmukaisesti yksilöiden henkilötietoja koskevaa lainsäädäntöä ja pitää julkista rekisteriä kaikista komission toteuttamista toimista, joihin liittyy henkilötietoja. Yksikön poliittisena johtajana toimii Euroopan komission puheenjohtaja Ursula von der Leyen. Tietosuojavastaavana toimii Michelle Sutton.
Eric Kripke

| Eric Kripke |
| --- | --- |
 Eric Kripke vuoden 2006 William S. Paley Film -festivaaleilla.
Henkilötiedot
Syntynyt: 24. huhtikuuta 1974 (ikä 50)  Toledo, Ohio
Ammatti:  käsikirjoittaja, televisio-ohjaaja, televisiotuottaja
Aiheesta muualla
Kotisivu
Eric Kripke (s. 24. huhtikuuta 1974 Toledo, Ohio) on yhdysvaltalainen televisiokäsikirjoittaja, -tuottaja sekä -ohjaaja. Hänet tunnetaan parhaiten televisiosarja Supernaturalin kehittämisestä.
Aiheesta muualla

Eric Kripke Internet Movie Databasessa. (englanniksi)
Eric Ladin

Eric Ladin (s. 16. helmikuuta 1978 Houston, Texas, Yhdysvallat) on yhdysvaltalainen näyttelijä. Hänet tunnetaan tv-sarjoista Jälkiä jättämättä, Big Love, Mad Men, Generation Kill, CSI ja Mentalist.
Aiheesta muualla

Eric Ladin Internet Movie Databasessa. (englanniksi)
Elisabeth Terland

Elisabeth Terland vuonna 2023.
Elisabeth Terland (s. 28. kesäkuuta 2001) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa maaliskuun 2024 loppuun mennessä 29 maaottelua ja tehnyt niissä kahdeksan maalia. EM-kilpailuissa 2022 hän pääsi vaihdosta muutamaksi minuutiksi kentälle Brightonissa pelatussa tappiollisessa alkulohko-ottelussa Englantia vastaan.
Terland on edustanut kotimaassaan Bryneä, Kleppiä ja Sandvikenia, joka kaudeksi 2022 muutti nimekseen SK Brann. Hän siirtyi kesällä 2022 Englannin Superliigassa pelaavaan Brighton & Hove Albioniin, jossa hän kaudella 2022–2023 pelasi 17 liigaottelua ja teki niissä seitsemän maalia. Kaudella 2023–2024 hän on maaliskuun loppuun mennessä pelannut 18 liigaottelua ja tehnyt niissä 12 maalia.